Document ID: 32004D0584

32004D0584
L 255/41
JURNALUL OFÍCIAL AL UNIUNII EUROPENE
DECIZIA COMISIEI
din 26 iulie 2004
de modificare a Deciziei 2001/651/CE de stabilire a deviației standard în aceleași condiții de producție a conținutului de grăsimi al untului importat din Noua Zeelandă în temeiul articolului 5 din Regulamentul (CE) nr. 1374/98 al Comisiei
[notificată cu numărul C(2004) 2962]
(2004/584/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 40 alineatul (1),
având în vedere Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește regimul importurilor de lapte și produse lactate și deschiderea unor contingente tarifare (2), în special articolul 40 alineatul (1),
întrucât:
(1)
Anexa IV la Regulamentul (CE) nr. 2535/2001 stabilește o procedură privind verificarea conținutului în grăsimi al untului din Noua Zeelandă prezentat în vederea punerii în liberă circulație în Comunitate, în cadrul contingentului deschis în programul de acces curent, indicat sub numărul de ordine 09.4589 în anexa III A la regulamentul în cauză.
(2)
Procedura în cauză se bazează pe criterii statistice. Unul dintre elementele esențiale se bazează pe deviația standard, în aceleași condiții de producție, a conținutului de grăsimi din untul fabricat în conformitate cu un caiet de sarcini precis într-o anumită unitate de producție. Deviația standard este cunoscută anticipat de către autoritățile de control din statele membre în care se prezintă declarația de punere în liberă circulație.
(3)
Identificarea unităților de producție și deviația standard în aceleași condiții de producție sunt prevăzute în anexa la Decizia 2001/651/CE a Comisiei (3).
(4)
Prin scrisoarea din 23 aprilie 2004, New Zeeland Food Authority din Noua Zeelandă a notificat Comisiei numele unităților de producție nou înregistrate.
(5)
Decizia 2001/651/CE trebuie modificată în consecință,
ADOPTĂ PREZENTA DECIZIE:
Articolul 1
Anexa la Decizia 2001/651/CE se înlocuiește cu anexa la prezenta decizie.
Articolul 2
Prezenta decizie se aplică importurilor de unt pentru care certificatele IMA 1 au fost eliberate începând cu a treia zi de la data publicării în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 26 iulie 2004.

Labels: 3
17
18